**ประเด็นประกอบการพิจารณาของคณะกรรมการปรับปรุงหลักสูตร**

**ต่อสาระหลักที่สำคัญที่มีการปรับปรุง**

**หลักสูตรศึกษาศาสตรดุษฎีบัณฑิต สาขาวิชาการบริหารการศึกษา**

**(ปรับปรุงใหม่ พ.ศ. ๒๕๕๘)**

**คำชี้แจง**

**เป็นการนำสาระหลักที่สำคัญมาแสดงเพื่อขอความกรุณาแต่ละท่านพิจารณาเพื่อตรวจสอบความถูกต้อง ความเหมาะสม และความสอดคล้องกับเงื่อนไขข้อบังคับต่างๆ และให้ข้อคิดเห็นเพิ่มเติม ส่วนรายละเอียดในหัวข้ออื่นๆ หรือสาระอื่นๆ ขอความกรุณาดูในเอกสารหลักสูตรที่ปรับปรุงแล้วฉบับสมบูรณ์ ที่ส่งมาพร้อมกันนี้ ซึ่งหากมีข้อแนะนำหรือความเห็นเพิ่มเติม ก็ขอความกรุณาด้วยเช่นกัน**

**ประเด็นที่ ๑ ท่านเห็นว่า ผลการศึกษา วิเคราะห์ และสังเคราะห์ สถานการณ์ภายนอกหรือการพัฒนาที่จำเป็นต้องนำมาพิจารณาในการวางแผนปรับปรุงหลักสูตร (สถานการณ์หรือการพัฒนาทางเศรษฐกิจ สถานการณ์หรือการพัฒนาทางสังคมและวัฒนธรรม และผลกระทบที่มีต่อการปรับปรุงหลักสูตรและความเกี่ยวข้องกับพันธกิจของสถาบัน) ข้างล่างนี้ ควรมีการปรับปรุงในประเด็นใด หรือมีข้อเสนอแนะใดเพิ่มเติมอีกบ้าง**

**ข้อเสนอแนะ**

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**ผลการศึกษา วิเคราะห์ และสังเคราะห์ ฯ**

**สถานการณ์หรือการพัฒนาทางเศรษฐกิจ**

หากพิจารณาสถานการณ์หรือการพัฒนาทางเศรษฐกิจจากแผนพัฒนาเศรษฐกิจและสังคมแห่งชาติ ฉบับที่ ๑๑ (พ.ศ. ๒๕๕๕-๒๕๕๙) มีประเด็นที่การปรับปรุงหลักสูตร พ.ศ. ๒๕๕๘ ได้คำนึงถึงการเชื่อมโยงทุกมิติของการพัฒนาอย่างบูรณาการ ตามทิศทางการพัฒนาประเทศของแผนพัฒนาฯ ฉบับนี้ ที่ใช้แนวคิดต่อเนื่องจากแผนพัฒนาฯ ฉบับที่ ๘-๑๐ โดยขับเคลื่อนให้บังเกิดผลในทางปฏิบัติที่ชัดเจนยิ่งขึ้นในทุกภาคส่วน ทุกระดับ ยึดแนวคิดการพัฒนาแบบบูรณาการเป็นองค์รวม ที่มีคนเป็นศูนย์กลางการพัฒนา มีการเชื่อมโยงทุกมิติของการพัฒนาอย่างบูรณาการ ทั้งมิติตัวคน สังคม เศรษฐกิจ สิ่งแวดล้อม และการเมือง เพื่อสร้างภูมิคุ้มกัน ให้พร้อมเผชิญการเปลี่ยนแปลงที่เกิดขึ้นทั้งในระดับปัจเจก ครอบครัว ชุมชน สังคม และประเทศชาติ ขณะเดียวกันให้ความสำคัญกับการมีส่วนร่วมของทุกภาคส่วนในสังคมในกระบวนการพัฒนาประเทศ ในขณะเดียวกันก็ได้คำนึงถึงการพัฒนาผู้เรียนเพื่อให้ตระหนักถึงปรากฏการณ์และความคาดหวังทั้งในระดับโลกและภายในประเทศที่จะมีผลต่อเนื่องถึงการบริหารการศึกษา เพราะประเทศไทยยังต้องเผชิญกับการเปลี่ยนแปลงที่สำคัญทั้งในระดับโลกและภายในประเทศ ซึ่งมีผลกระทบทั้งที่เป็นโอกาสและความเสี่ยงต่อการพัฒนาประเทศด้วย ดังนี้ เช่น (๑) กฎ กติกาใหม่ของโลกหลายด้านส่งผลให้ทุกประเทศต้องปรับตัว เพื่อการจัดระเบียบใหม่ที่สำคัญของโลก ครอบคลุมถึงกฎ ระเบียบด้านการค้า และการลงทุนที่เน้นสร้างความโปร่งใสและแก้ปัญหาโลกร้อนมากขึ้น การคุ้มครองทรัพย์สินทางปัญญา ความร่วมมือระหว่างประเทศ และการกำกับดูแลด้านการเงินที่เข้มงวดมากขึ้น (๒) การปรับตัวเข้าสู่เศรษฐกิจโลกแบบหลายศูนย์กลาง รวมทั้งภูมิภาคเอเชีย ทวีความสำคัญเพิ่มขึ้น นอกจากนี้การรวมกลุ่มเศรษฐกิจที่สำคัญต่อประเทศไทยในช่วงแผนพัฒนาฯ ฉบับที่ ๑๑ ได้แก่ การรวมกลุ่มในภูมิภาคเอเชีย ภายใต้กรอบการค้าเสรีของอาเซียนกับจีน ญี่ปุ่น และอินเดีย และการเป็นประชาคมอาเซียน ในปี ๒๕๕๘ รวมทั้งกรอบความร่วมมืออื่นๆ อาทิ กรอบความร่วมมือเอเชีย-แปซิฟิค จะมีผลกระทบต่อการพัฒนาเศรษฐกิจและสังคมของไทยซึ่งต้องมีการเตรียมความพร้อมในหลายด้าน โดยเฉพาะการพัฒนาทรัพยากรมนุษย์และการพัฒนากลไกต่างๆ (๓) การเปลี่ยนแปลงสภาวะด้านเศรษฐกิจภายในประเทศ ที่ภาคอุตสาหกรรมเป็นภาคการผลิตที่มีบทบาทสูง ภาคเกษตรเป็นแหล่งสร้างรายได้หลักของประชาชนส่วนใหญ่ในประเทศและเป็นฐานในการสร้างมูลค่าเพิ่มของภาคอุตสาหกรรม ภาคบริการมีบทบาทสำคัญในการสร้างมูลค่าเพิ่มให้แก่เศรษฐกิจ ขณะที่การเชื่อมโยงเศรษฐกิจในประเทศกับต่างประเทศทำให้เกิดกิจกรรมทางเศรษฐกิจระหว่างประเทศ โดยเฉพาะด้านการค้าและการลงทุน สำหรับการลงทุนโดยตรงจากต่างประเทศยังคงมีบทบาทสำคัญต่อการขยายตัวของระบบเศรษฐกิจไทย อย่างไรก็ตาม ระบบเศรษฐกิจของไทยมีความอ่อนแอด้านปัจจัยสนับสนุนในส่วนของวิทยาศาสตร์และเทคโนโลยี คุณภาพการบริการของโครงสร้างพื้นฐาน กฎหมาย กฎ และระเบียบทางเศรษฐกิจ ที่ไม่เอื้อต่อการจัดระบบการแข่งขันที่เป็นธรรมและเหมาะสมกับสถานการณ์การเปลี่ยนแปลงทางเศรษฐกิจ พร้อมก้าวสู่ประชาคมเศรษฐกิจอาเซียนในปี ๒๕๕๘

**สถานการณ์หรือการพัฒนาทางสังคมและวัฒนธรรม**

ในแผนพัฒนาเศรษฐกิจและสังคมแห่งชาติฉบับที่ ๑๑ (พ.ศ. ๒๕๕๕-๒๕๕๙) ได้กล่าวถึงการเปลี่ยนแปลงสภาวะด้านสังคมและวัฒนธรรมที่การปรับปรุงหลักสูตร พ.ศ. ๒๕๕๘ ได้คำนึงถึงการพัฒนาผู้เรียนให้ตระหนักถึงประเด็นและปัญหาต่างๆ เพื่อความมีประสิทธิผลการบริหารการศึกษาด้วย เช่น (๑) ประเทศไทยก้าวสู่สังคมผู้สูงอายุจากการมีโครงสร้างประชากรที่วัยสูงอายุเพิ่มขึ้น วัยเด็กและวัยแรงงานลดลง คนไทยได้รับการพัฒนาศักยภาพทุกช่วงวัย แต่มีปัญหาคุณภาพการศึกษาและระดับสติปัญญาของเด็ก พฤติกรรมเสี่ยงต่อสุขภาพ และผลิตภาพแรงงานต่ำ ประชาชนได้รับการคุ้มครองทางสังคมเพิ่มขึ้นและมีการจัดสวัสดิการทางสังคมในหลายรูปแบบ แต่กลุ่มผู้ด้อยโอกาสยังไม่สามารถเข้าถึงบริการทางสังคมได้อย่างทั่วถึง ความเหลื่อมล้ำทางรายได้ของประชากรและโอกาสการเข้าถึงทรัพยากรเป็นปัญหาการพัฒนาประเทศ สังคมไทยเผชิญวิกฤตความเสื่อมถอยด้านคุณธรรม และจริยธรรม และมีการเปลี่ยนแปลงทางวัฒนธรรมที่หลากหลาย รวมถึงเผชิญปัญหาการแพร่ระบาดของยาเสพติดและการเพิ่มขึ้นของการพนันโดยเฉพาะในกลุ่มเด็กและเยาวชน แต่คนไทยตื่นตัวทางการเมืองและให้ความสำคัญกับความรับผิดชอบต่อสังคมและธรรมาภิบาลมากขึ้น (๒) การพัฒนาคุณภาพคนไทยให้มีภูมิคุ้มกันต่อการเปลี่ยนแปลง มุ่งพัฒนาคุณภาพคนไทยทุกช่วงวัย สอดแทรกการพัฒนาคนด้วยกระบวนการเรียนรู้ที่เสริมสร้างวัฒนธรรมการเกื้อกูล พัฒนาทักษะให้คนมีการเรียนรู้ต่อเนื่องตลอดชีวิต ต่อยอดสู่การสร้างนวัตกรรมที่เกิดจากการฝึกฝนเป็นความคิดสร้างสรรค์ ปลูกฝังการพร้อมรับฟังความคิดเห็นจากผู้อื่น และจิตใจที่มีคุณธรรม ซื่อสัตย์ มีระเบียบวินัย พัฒนาคนด้วยการเรียนรู้ในศาสตร์วิทยาการให้สามารถประกอบอาชีพได้อย่างหลากหลาย สอดคล้องกับแนวโน้มการจ้างงานและเตรียมความพร้อมสู่ประชาคมเศรษฐกิจอาเซียน สร้างจิตสำนึกให้คนไทยมีความรับผิดชอบต่อสังคม เคารพ กฎหมาย หลักสิทธิมนุษยชน สร้างค่านิยมการผลิตและบริโภคที่รับผิดชอบต่อสิ่งแวดล้อม เรียนรู้การรองรับการเปลี่ยนแปลงที่เกิดจากสภาพภูมิอากาศและภัยพิบัติ (๓) การส่งเสริมการเรียนรู้ตลอดชีวิต มุ่งสร้างกระแสสังคมให้การเรียนรู้เป็นหน้าที่ของ คนไทยทุกคน มีนิสัยใฝ่รู้รักการอ่านตั้งแต่วัยเด็ก และส่งเสริมการเรียนรู้ร่วมกันของคนต่างวัย ควบคู่กับการส่งเสริมให้องค์กร กลุ่มบุคคล ชุมชน ประชาชน และสื่อทุกประเภทเป็นแหล่งเรียนรู้อย่างสร้างสรรค์สื่อสาร ด้วยภาษาที่เข้าใจง่าย รวมถึงส่งเสริมการศึกษาทางเลือกที่สอดคล้องกับความต้องการของผู้เรียน และสร้างสังคมแห่งการเรียนรู้ที่มีคุณภาพและสนับสนุนปัจจัยที่ก่อให้เกิดการเรียนรู้ตลอดชีวิต (๔) การสร้างความพร้อมในการเข้าสู่ประชาคมอาเซียน เป็นการพัฒนาความร่วมมือระหว่างภาครัฐและภาคธุรกิจเอกชนที่มีศักยภาพในการพัฒนาบุคลากรในทุกภาคส่วนเศรษฐกิจ เสริมสร้างความเข้มแข็งให้สถาบันการศึกษาทั้งของรัฐและเอกชนให้มีมาตรฐาน เป็นที่ยอมรับในระดับสากล ยกระดับทักษะฝีมือแรงงาน กำหนดมาตรฐานขั้นพื้นฐานของคุณภาพสินค้าและบริการที่เป็นการป้องกันสินค้าและบริการนำเข้าที่ไม่ได้คุณภาพทั้งในประเทศไทยและประเทศเพื่อนบ้าน (๕) การเข้าร่วมเป็นภาคีความร่วมมือระหว่างประเทศและภูมิภาคภายใต้บทบาทที่สร้างสรรค์ เป็นทางเลือกในการดำเนินนโยบายระหว่างประเทศในเวทีโลก มุ่งรักษาบทบาทของไทยในการ มีส่วนร่วมกำหนดยุทธศาสตร์ของกรอบความร่วมมือที่ดำเนินอยู่ รวมทั้งรักษาดุลยภาพของปฏิสัมพันธ์กับ มหาอำนาจทางเศรษฐกิจเดิมและมหาอำนาจใหม่ (๖) การเสริมสร้างความเข้มแข็งของสถาบันทางสังคม เป็นการเสริมสร้างความเข้มแข็ง และพัฒนาบทบาทของสถาบันหลักทางสังคมให้เอื้อต่อการพัฒนาคน สร้างค่านิยมให้คนไทยภูมิใจในวัฒนธรรมไทย และยอมรับความแตกต่างของความหลากหลายทางวัฒนธรรมที่ลดปัญหาความขัดแย้งทางความคิด และสร้างความเป็นเอกภาพในสังคม สร้างเครือข่ายความร่วมมือทางวัฒนธรรมร่วมกับประชาคมโลก โดยเฉพาะประชาคมอาเซียนให้เกิดการไหลเวียนทางวัฒนธรรมในรูปแบบการแลกเปลี่ยนเรียนรู้ส่งเสริมความเข้าใจระหว่างประชาชนในการเรียนรู้ประวัติศาสตร์วัฒนธรรม และการแลกเปลี่ยนเรียนรู้ข้อมูลข่าวสาร (๗) ความก้าวหน้าทางเทคโนโลยีมีบทบาทสำคัญต่อการพัฒนาเศรษฐกิจและสังคม รวมทั้งตอบสนองต่อการดำรงชีวิตของประชาชนมากยิ่งขึ้น ทั้งเทคโนโลยีสารสนเทศและการสื่อสาร นาโนเทคโนโลยี เทคโนโลยีชีวภาพ และเทคโนโลยีเกี่ยวกับการทำงานของสมองและจิต ที่เป็นทั้งโอกาสหรือภัยคุกคามในการพัฒนา อาทิ การจารกรรมข้อมูลธุรกิจหรือข้อมูลส่วนบุคคล ประเทศที่พัฒนาเทคโนโลยีได้ช้าจะกลายเป็นผู้ซื้อและมีผลิตภาพต่ำ ไม่สามารถแข่งขันกับประเทศอื่นๆ และการเข้าถึงเทคโนโลยีที่ไม่เท่าเทียมกันของกลุ่มคนในสังคมจะทำให้เกิดความเหลื่อมล้ำในการพัฒนา จึงเป็นความท้าทายในการเพิ่มขีดความ สามารถในการแข่งขันและลดความเหลื่อมล้ำ

การเปลี่ยนแปลงสภาวะด้านสังคมและวัฒนธรรมตามระบุในแผนพัฒนาฯ ฉบับที่ ๑๑ ดังกล่าวข้างต้น มีความสอดคล้องกับแนวโน้มการเปลี่ยนแปลงทางสังคมและวัฒนธรรมในต้นศตวรรษที่ ๒๑ ที่เป็นผลจากการวิเคราะห์และสังเคราะห์เอกสารทางวิชาการ ว่ามีความเป็นโลกใบเดียวกันมากขึ้น มีความเป็นดิจิตอลมากขึ้น เป็นสังคมความรู้และนวัตกรรมมากขึ้น ซึ่งปรากฏการณ์ดังกล่าวมีผลต่อการเปลี่ยนแปลงในกระบวนทัศน์ใหม่ทางการศึกษาหลายประการที่การปรับปรุงหลักสูตร พ.ศ. ๒๕๕๘ ได้คำนึงถึงการพัฒนาผู้เรียนเพื่อให้ตระหนักถึงแนวโน้มการเปลี่ยนแปลงนั้นด้วย เช่น (๑) แนวคิดเกี่ยวกับโลกเป็นห้องเรียน ไม่ใช่ห้องเรียนเป็นโลก (๒) แนวคิดการออกแบบห้องเรียน ห้องสมุด วัสดุอุปกรณ์ที่สอดคล้องกับพัฒนาการด้านเทคโนโลยีดิจิตอล (๓) แนวคิดการสร้างรายวิชาออนไลน์ (online course) ที่สามารถใช้ผู้เชี่ยวชาญหรือผู้มีอัจฉริยภาพในแต่ละสาขาสร้างรายวิชาเรียนรู้ด้วยการกระทำ (learn by doing course) ขึ้นได้ (๔) แนวคิดเด็กและผู้ใหญ่สร้างสรรค์นวัตกรรมร่วมกัน สร้างอนาคตร่วมกัน เรียนรู้ซึ่งกันและกัน (๕) แนวคิดการเป็นหลักสูตรรูปแบบยึดโครงงานเป็นฐาน (project-based curriculum) ยึดการขับเคลื่อนด้วยการวิจัย (research driven) เป็นหลักสูตรเพื่อชีวิต เชื่อมโยงชุมชนกับประเทศ กับชาติ และกับนานาชาติ (๖) แนวคิดการพัฒนาทักษะการคิดขั้นสูง พหุปัญญา การอ่านออกเขียนได้เชิงพหุ ทักษะเทคโนโลยีดิจิตอลและมัลติมีเดีย การเรียนรู้ปัญหาจากโลกที่เป็นจริง (๗) แนวคิดการก่อให้เกิดความรู้ (knowledge generation) โดยสร้างวัฒนธรรมการสืบค้น (culture of inquiry)(๘) แนวคิดการกระตุ้นปลุกเร้าให้ผู้เรียนเป็นบุคคลเจ้าความคิดเจ้าปัญญา (resourceful) ที่ยังคงมีการเรียนรู้แม้หลังเลิกเรียนในแต่ละวัน หรือแม้พ้นจากวัยเรียนไปแล้ว (๙) แนวคิดการกระตุ้นความอยากรู้อยากเห็นเพื่อเป็นพื้นฐานการเรียนรู้ตลอดชีวิต (๑๐) แนวคิดการประเมินผลจะเปลี่ยนจากคะแนนการทดสอบ (test scores) เป็นการประเมินคุณลักษณะเชิงมนุษย์ (human qualities) มากขึ้น (๑๑) ความคาดหวังภาวะผู้นำจากผู้บริหารการศึกษาที่จะต้องเป็นบุคคลที่กล้าคิด กล้าทำ แก้ปัญหา นำการเปลี่ยนแปลงจากคุณลักษณะ เช่น มีวิสัยทัศน์ (vision) ทันสมัย (modernization) มีสัมพันธภาพ (relationships) ปรับตัว (adaptability) มุ่งมั่น (assertiveness) สร้างแรงบันดาลใจ (inspiration) ทะเยอทะยาน (aspiration) โปร่งใส (transparency) เป็นพี่เลี้ยง (mentoring) ซื่อสัตย์ จริงใจ (honesty) และมีพันธะรับผิดชอบ (accountability) เป็นต้น

**ผลลกระทบต่อการปรับปรุงหลักสูตรและความเกี่ยวข้องกับพันธกิจของสถาบัน**

**การปรับปรุงหลักสูตร**

จากสถานการณ์หรือการพัฒนาทางเศรษฐกิจ สังคม และวัฒนธรรมตามแผนพัฒนาเศรษฐกิจและสังคมแห่งชาติฉบับที่ ๑๑ (พ.ศ. ๒๕๕๕-๒๕๕๙) ผนวกกับผลจากการวิเคราะห์และสังเคราะห์เอกสารทางวิชาการเกี่ยวกับแนวโน้มการเปลี่ยนแปลงทางสังคมและวัฒนธรรมในต้นศตวรรษที่ ๒๑ ที่มีผลต่อการเปลี่ยนแปลงในกระบวนทัศน์ใหม่ทางการศึกษาหลายประการดังกล่าวข้างต้น เมื่อนำมาพิจารณาประกอบกับมาตรฐานวิชาชีพผู้บริหารการศึกษาและผู้บริหารสถานศึกษาที่คุรุสภาได้กำหนดมาตรฐานด้านความรู้ ที่ประกอบด้วย หลักและกระบวนการบริหารการศึกษา นโยบายและการวางแผนการศึกษา การบริหารจัดการการศึกษา การบริหารทรัพยากร การพัฒนาหลักสูตร การวิจัยทางการศึกษา การบริหารด้านวิชาการ  การบริหารด้านธุรการ การเงิน พัสดุ และอาคารสถานที่ การบริหารงานบุคคล การประกันคุณภาพการศึกษา การบริหารจัดการเทคโนโลยีสารสนเทศ การบริหารการประชาสัมพันธ์และความสัมพันธ์ชุมชน และคุณธรรมและจริยธรรมสำหรับผู้บริหารสถานศึกษา  รวมทั้งผลจากการวิเคราะห์ความคาดหวังในการปฏิรูปการศึกษา ทั้งจากนัยที่กำหนดในรัฐธรรมนูญแห่งราชอาณาจักรไทย จากพระราชบัญญัติการศึกษาแห่งชาติ จากแผนพัฒนาการศึกษาแห่งชาติ จากแผนพัฒนาการศึกษาระดับอุดมศึกษา จากปรัชญาของการอุดมศึกษา ตลอดจนมาตรฐานทางวิชาการและวิชาชีพที่เกี่ยวข้องอื่น รวมทั้งคำนึงถึงปรัชญาของมหาวิทยาลัยมหามกุฏราชวิทยาลัย คือ ความเป็นเลิศทางวิชาการตามแนวพระพุทธศาสนา (Academic Excellence Based on Buddhism)

ได้ข้อสรุปร่วมกันว่า ในการปรับปรุงหลักสูตรศึกษาศาสตรดุษฎีบัณฑิต สาขาวิชาการบริหารการศึกษานี้ มีประเด็นหลักที่ได้นำมาใช้เป็นกรอบแนวคิด คือ วัตถุประสงค์ของหลักสูตร โครงสร้างหลักสูตร รายวิชาหรือคำอธิบายรายวิชา โดยเฉพาะรายวิชาบังคับจะคำนึงถึงการเชื่อมโยงทุกมิติของการพัฒนาอย่างบูรณาการ ให้ผู้เรียนได้ตระหนักถึงประเด็นและปัญหาทั้งด้านเศรษฐกิจ สังคม การเมือง วัฒนธรรม และอื่นๆ ที่มีความเชื่อมโยงกับปัญหาและคุณภาพของการบริหารการศึกษา ให้ผู้เรียนได้ตระหนักถึงแนวโน้มและนวัตกรรมเพื่อการบริหารการศึกษาที่เกิดขึ้นอย่างเป็นผู้มีวิสัยทัศน์ทั้งในระดับโลก ภูมิภาค และภายในประเทศ มีปฏิบัติการวิชาชีพบริหารการศึกษา รวมทั้งจัดให้มีรายวิชาเกี่ยวกับพุทธศาสตร์กับการบริหารการศึกษา รายวิชาภาวะผู้นำและธรรมาภิบาลที่ดีในการบริหารการศึกษา เพื่อให้นำเอาหลักธรรมคำสอนทางพุทธศาสนาเข้ามาใช้ให้เกิดประโยชน์ต่อการบริหารการศึกษาอย่างจริงจัง อย่างเป็นระบบ และอย่างมีคุณภาพ จากความเป็นสถาบันทางพุทธศาสนาที่มีบุคลากรที่มีความรู้ความเข้าใจอย่างลึกซึ้งในพุทธศาสตร์อย่างมากมาย ทั้งนี้รายวิชาหรือคำอธิบายรายวิชาในลักษณะดังกล่าว จะเชื่อมโยงถึงทิศทางการทำดุษฎีนิพนธ์ของนักศึกษาด้วยว่าจะเป็นประเด็นที่ท้าทาย มีความลุ่มลึกการทำวิจัยในระดับสูง มีการจัดการและลึกซึ้งกับปัญหาเชิงจริยธรรม สื่อความคิดและข้อสรุปจากผลการวิจัยอย่างมีประสิทธิภาพ และส่งเสริมต่อความเป็นผู้นำการวิจัยในสาขาวิชา

**ความเกี่ยวข้องกับพันธกิจของสถาบัน**

มหาวิทยาลัยมหามกุฏราชวิทยาลัยมีพันธกิจที่สำคัญ ๔ ด้าน คือ (๑) ผลิตบัณฑิตทางด้านพระพุทธศาสนา ให้มีคุณสมบัติตามปรัชญาของมหาวิทยาลัย และกระจายโอกาสให้พระภิกษุสามเณร คฤหัสถ์ และผู้สนใจมีโอกาสศึกษามากขึ้น (๒) ให้บริการวิชาการตามแนวพระพุทธศาสนาแก่สังคม ชุมชน และท้องถิ่น โดยเฉพาะวิชาการทางพระพุทธศาสนา เพื่อมุ่งเน้นการเผยแผ่พุทธธรรม การแก้ปัญหาสังคม การนำไปประยุกต์ใช้ในชีวิตประจำวันให้เกิดสันติสุข การชี้นำสังคมในทางสร้างสรรค์ และการยุติข้อขัดแย้งด้วยหลักวิชาการพระพุทธศาสนา (๓) วิจัยและพัฒนางานวิชาการเชิงลึกด้านพระพุทธศาสนา เพื่อสร้างองค์ความรู้ทางด้านวิชาการพระพุทธศาสนาใหม่ ๆ ให้สอดคล้องกับสภาพเศรษฐกิจและสังคมของประเทศ และเผยแผ่องค์ความรู้ในระบบเครือข่ายการเรียนรู้ที่ทันสมัย (๔) รวบรวมและจัดเก็บข้อมูลด้านศาสนาและศิลปวัฒนธรรมเพื่อให้มหาวิทยาลัยเป็นแหล่งค้นคว้า ทำนุบำรุงรักษาภูมิปัญญาไทยและท้องถิ่น รวมทั้งสร้างชุมชนที่เข้มแข็งเพื่อให้มีภูมิคุ้มกันวัฒนธรรมที่ไม่เหมาะสม และขณะเดียวกันมีวัตถุประสงค์หลัก (objectives) **คือ (๑)** ผลิตบัณฑิตพระภิกษุ สามเณร ให้มีความเป็นเลิศทางวิชาการตามแนวพระพุทธศาสนาเพื่อจรรโลงพระพุทธศาสนาในระดับชาติและนานาชาติ (๒) ผลิตบัณฑิตคฤหัสถ์ทุกคน ให้เป็นคนดี คือ คิดดี พูดดี และทำดี ตามแนวทางแห่งพระพุทธศาสนา (๓) บริการวิชาการตามแนวพระพุทธศาสนาแก่สังคมให้เกิดผลสัมฤทธิ์เป็นประจักษ์ชัดเจน ต่อสังคมไทยและสังคมโลก (๓) ผลิตบัณฑิตเป็นผู้นำ เพื่อสร้างสังคมไทยให้มีความเข้มแข็งทางสังคมศาสตร์ และมีคุณภาพทั้งด้านความรู้และความประพฤติ (๔) ผลิตบัณฑิตเป็นผู้นำ เพื่อสร้างสังคมไทยให้เป็นสังคมแห่งภูมิปัญญา การเรียนรู้ และเป็นศูนย์กลางทางวิชาการพระพุทธศาสนาเถรวาท (๕) ผลิตบัณฑิตเป็นผู้นำ เพื่อสร้างสังคมไทยให้เป็นสังคมแห่งสมานฉันท์ ความเอื้ออาทรต่อกันและความสามัคคี โดยใช้หลักสาราณียธรรมและพรหมวิหารธรรม (๖) สร้างระบบการบริหารองค์การให้เป็นองค์การที่มีลักษณะของความเป็นมหาวิทยาลัยเฉพาะทางพระพุทธศาสนาและมีมาตรฐานระดับสากล

ซึ่งหากพิจารณาจากข้อสรุปประเด็นหลักที่ได้นำมาใช้เป็นกรอบแนวคิดในการปรับปรุงหลักครั้งนี้ข้างต้น เห็นได้ว่า หลักสูตรศึกษาศาสตรดุษฎีบัณฑิต สาขาวิชาการบริหารการศึกษา ที่มหาวิทยาลัยมหามกุฏราชวิทยาลัย วิทยาเขตอีสาน ปรับปรุงใหม่ พ.ศ. ๒๕๕๘ นี้ มีความเกี่ยวพันในลักษณะที่ตอบสนองต่อพันธกิจ และวัตถุประสงค์ของมหาวิทยาลัยอย่างเป็นพลังเสริมซึ่งกันและกัน เป็นพลังที่มีผลต่อการพัฒนาผู้เรียนให้เกิดศักยภาพอย่างเต็มที่ ทั้งจากศาสตร์การบริหารวิถีพุทธกับศาสตร์การบริหารตะวันตก เป็นโอกาสของมหาวิทยาลัยในการที่จะนำเอาศาสตร์การบริหารวิถีพุทธมาใช้เพื่อพัฒนาบุคลากรทางการศึกษาให้มากขึ้นได้อย่างจริงจัง อย่างเป็นระบบ และอย่างมีคุณภาพ จากความเป็นสถาบันทางพุทธศาสนาและจากความเป็นผู้รู้ผู้เชี่ยวชาญในศาสตร์นี้ ไม่ปล่อยลำพังให้ศาสตร์การบริหารตะวันตกมีบทบาทต่อการพัฒนาผู้เรียนดังที่เป็นกระแสหลักในหลักสูตรของมหาวิทยาลัยปกติทั่วไป ในรายวิชาพุทธศาสตร์กับการบริหารการศึกษา รายวิชาภาวะผู้นำและธรรมาภิบาลในการบริหารการศึกษา และจากการส่งเสริมให้ทำวิจัยที่มีจุดมุ่งหมายและระเบียบวิธีวิจัยที่หลากหลายโดยคำนึงถึงประเด็นทางพุทธศาสนาด้วย

**ประเด็นที่ ๒ ท่านเห็นว่า “ปรัชญาและความสำคัญ” และ “วัตถุประสงค์ของหลักสูตร” ที่นำมาแสดงข้างล่างนี้ ควรมีการปรับปรุงแก้ไขในประเด็นใด หรือมีข้อเสนอแนะใดเพิ่มเติมอีกบ้าง**

**ข้อเสนอแนะ**

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**ปรัชญาและความสำคัญของหลักสูตร**

หลักสูตรศึกษาศาสตรดุษฎีบัณฑิต สาขาวิชาการบริหารการศึกษา (ปรับปรุงใหม่ พ.ศ. ๒๕๕๘) เป็นหลักสูตรที่มุ่งผลิตดุษฎีบัณฑิตที่มีความรู้ความสามารถระดับสูงในสาขาวิชา มีวิสัยทัศน์ความเป็นสังคมโลก สังคมภูมิภาคและความเป็นสากลทางการศึกษานอกเหนือจากความเป็นไทย มีความลึกซึ้งในศาสตร์เชิงบูรณา การและการใช้หลักธรรมคำสอนในพุทธศาสนา มีภาวะผู้นำและธรรมาภิบาลที่ดี และสามารถใช้กระบวนการวิจัยเพื่อบุกเบิกแสวงหาความรู้ใหม่เพื่อสร้างสรรค์จรรโลงความก้าวหน้าทางวิชาการและวิชาชีพ

**วัตถุประสงค์ของหลักสูตร**

หลักสูตรศึกษาศาสตรดุษฎีบัณฑิต สาขาวิชาการบริหารการศึกษา (ปรับปรุงใหม่ พ.ศ. ๒๕๕๘) มีวัตถุประสงค์เพื่อผลิตดุษฎีบัณฑิตให้มีคุณสมบัติ ดังนี้ คือ

1. มีความรู้ ความสามารถ และสมรรถนะในสาขาวิชาการบริหารการศึกษาตามมาตรฐานวิชาชีพและมาตรฐานทางวิชาการ
2. มีความสามารถในการพัฒนาการศึกษาอย่างบูรณาการและอย่างเป็นองค์รวมกับมิติการพัฒนาด้านอื่นๆ รวมทั้งสามารถบูรณาการศาสตร์ทางการบริหารการศึกษาเข้ากับศาสตร์อื่นได้อย่างเหมาะสม
3. มีวิสัยทัศน์ความเป็นสังคมโลก สังคมภูมิภาค และความเป็นสากลทางการศึกษา นอกเหนือจากความเป็นไทย ก้าวทันกับการเปลี่ยนแปลง แนวโน้ม และนวัตกรรมเพื่อการบริหารการศึกษา
4. มีความสามารถใช้หลักธรรมคำสอนในพุทธศาสนามาใช้ในการบริหารการศึกษา เพื่อความเป็นผู้บริหารการศึกษาหรือผู้บริหารสถานศึกษาที่มีประสิทธิผล
5. เป็นผู้บริหารการศึกษาหรือผู้บริหารสถานศึกษาที่มีภาวะผู้นำและธรรมาภิบาลที่ดีในการบริหารการศึกษา โดยเฉพาะคุณธรรม จริยธรรม และจรรยาบรรณวิชาชีพทางการบริหารการศึกษา
6. มีความสามารถทำวิจัยในประเด็นที่ท้าทาย มีความลุ่มลึกการทำวิจัยในระดับสูง มีการจัดการและลึกซึ้งกับปัญหาเชิงจริยธรรม สื่อความคิดและข้อสรุปจากผลการวิจัยอย่างมีประสิทธิภาพ และส่งเสริมต่อความเป็นผู้นำการวิจัยในสาขาวิชา

**ประเด็นที่ ๓ ในการหลักสูตรปรับปรุงใหม่ พ.ศ. ๒๕๕๘ ได้คำนึงถึงการกำหนดรายวิชาบังคับ และการเขียนคำอธิบายรายวิชา ที่มีความสอดคล้องกับผลการศึกษา วิเคราะห์ สังเคราะห์ ปรัชญา ความสำคัญ และวัตถุประสงค์ของหลักสูตร ดังกล่าวข้างตัน โดยเฉพาะการตอบสนองต่อเงื่อนไขการรับรองปริญญาและประกาศนียบัตรทางการศึกษาเพื่อการประกอบวิชาชีพ พ.ศ. ๒๕๕๗ ที่คุรุสภาได้กำหนดให้มีรายวิชาปฏิบัติการวิชาชีพบริหารการศึกษาในหลักสูตรด้วย และที่กำหนดว่า“คำอธิบายรายวิชาบังคับในหลักสูตร ประกอบด้วย มาตรฐาน สาระความรู้ และสมรรถนะในแต่ละมาตรฐานไม่น้อยกว่าที่คุรุสภากำหนด” จึงมีการปรับปรุงรายวิชาบังคับใหม่ ท่านเห็นว่าควรมีการปรับปรุงแก้ไขในประเด็นใด หรือมีข้อเสนอแนะใดเพิ่มเติมอีกบ้าง**

**ข้อมูลประกอบการพิจารณา**

* + 1. **สรุปผลการสงเคราะห์ในตอนต้นมีดังนี้**

รายวิชาบังคับจะคำนึงถึงการเชื่อมโยงทุกมิติของการพัฒนาอย่างบูรณาการ ให้ผู้เรียนได้ตระหนักถึงประเด็นและปัญหาทั้งด้านเศรษฐกิจ สังคม การเมือง วัฒนธรรม และอื่นๆ ที่มีความเชื่อมโยงกับปัญหาและคุณภาพของการบริหารการศึกษา ให้ผู้เรียนได้ตระหนักถึงแนวโน้มและนวัตกรรมเพื่อการบริหารการศึกษาที่เกิดขึ้นอย่างเป็นผู้มีวิสัยทัศน์ทั้งในระดับโลก ภูมิภาค และภายในประเทศ มีปฏิบัติการวิชาชีพบริหารการศึกษา รวมทั้งจัดให้มีรายวิชาเกี่ยวกับพุทธศาสตร์กับการบริหารการศึกษา รายวิชาภาวะผู้นำและธรรมาภิบาลที่ดีในการบริหารการศึกษา เพื่อให้นำเอาหลักธรรมคำสอนทางพุทธศาสนาเข้ามาใช้ให้เกิดประโยชน์ต่อการบริหารการศึกษาอย่างจริงจัง อย่างเป็นระบบ และอย่างมีคุณภาพ จากความเป็นสถาบันทางพุทธศาสนาที่มีบุคลากรที่มีความรู้ความเข้าใจอย่างลึกซึ้งในพุทธศาสตร์อย่างมากมาย ทั้งนี้รายวิชาหรือคำอธิบายรายวิชาในลักษณะดังกล่าว จะเชื่อมโยงถึงทิศทางการทำดุษฎีนิพนธ์ของนักศึกษาด้วยว่าจะเป็นประเด็นที่ท้าทาย มีความลุ่มลึกการทำวิจัยในระดับสูง มีการจัดการและลึกซึ้งกับปัญหาเชิงจริยธรรม สื่อความคิดและข้อสรุปจากผลการวิจัยอย่างมีประสิทธิภาพ และส่งเสริมต่อความเป็นผู้นำการวิจัยในสาขาวิชา

* + 1. **มาตรฐานด้านความรู้ของผู้บริหารสถานศึกษา และของผู้บริหารการศึกษา พ.ศ. 2556 ที่คุรุสภากำหนด มีดังนี้**

|  |  |
| --- | --- |
| มาตรฐานความรู้ผู้บริหารสถานศึกษา | มาตรฐานความรู้ผู้บริหารการศึกษา |
| * หลักและกระบวนการบริหารการศึกษา * นโยบายและการวางแผนการศึกษา * การบริหารจัดการการศึกษา * การบริหารทรัพยากร * การประกันคุณภาพการศึกษา * การนิเทศการศึกษา * การพัฒนาหลักสูตร * การบริหารจัดการเทคโนโลยีสารสนเทศ * การวิจัยทางการศึกษา * คุณธรรมและจริยธรรมสำหรับผู้บริหารการศึกษา | * หลักและกระบวนการบริหารการศึกษา * นโยบายและการวางแผนการศึกษา * การบริหารด้านวิชาการ * การบริหารด้านธุรการการเงินพัสดุและอาคารสถานที่ * การบริหารงานบุคคล * การบริหารกิจการนักเรียน * การประกันคุณภาพการศึกษา * การบริหารจัดการเทคโนโลยีสารสนเทศ * การบริหารการประชาสัมพันธ์และความสัมพันธ์ชุมชน * คุณธรรมและจริยธรรมสำหรับผู้บริหารสถานศึกษา |

**ท่านเห็นว่า รายวิชาบังคับ และ คำอธิบายรายวิชา ที่มีการปรับปรุงใหม่ข้างล่างนี้ ควรมีการปรับปรุงแก้ไขในประเด็นใด หรือมีข้อเสนอแนะใดเพิ่มเติมอีกบ้าง**

**เดิม – วิพากษ์การศึกษาไทยในสังคมโลกและภูมิภาค**

**ปรับปรุงใหม่ – การบริหารการศึกษากับการพัฒนา**

**(Educational Administration and Development)**

ศึกษาทิศทางการพัฒนาของสังคมโลก สังคมภูมิภาค และภายในประเทศ ทางเศรษฐกิจ สังคม การเมือง วัฒนธรรม เทคโนโลยี และอื่นๆ วิเคราะห์ สังเคราะห์ และนำเสนอวิสัยทัศน์เพื่อการกำหนดนโยบาย การวางแผน และการวิจัยทางการศึกษา ที่สัมพันธ์กับทิศทางการพัฒนานั้นในมิติที่เกี่ยวข้อง เช่น หลักและกระบวนการ การบริหารจัดการ คุณธรรม จริยธรรม จรรยาบรรณ การวิจัย และการบริหารด้านต่างๆ เช่น วิชาการ หลักสูตร ทรัพยากร บุคคล กิจการนักเรียน ธุรการ การเงิน พัสดุ อาคารสถานที่ เทคโนโลยีสารสนเทศ นิเทศการศึกษา ประกันคุณภาพการศึกษา ประชาสัมพันธ์และความสัมพันธ์ชุมชน  เป็นต้น

**ข้อเสนอแนะ**

..........................................................................................................................................................................................................................................................................................................................................................................................................................................................................................................................................

**เดิม - ทฤษฎีและแนวโน้มเพื่อการบริหารการศึกษา**

**ปรับปรุงใหม่ - แนวโน้มและนวัตกรรมเพื่อการบริหารการศึกษา**

**(Trend and Innovation for Educational Administration)**

ทำความเข้าใจในความแตกต่างระหว่างการบริหารและการจัดการ วิพากษ์จุดเด่น จุดด้อย โอกาส และปัจจัยคุกคามการบริหารการศึกษาไทย สืบค้นแนวโน้มและนวัตกรรมเพื่อการบริหารการศึกษา ทั้งจากระดับโลก ภูมิภาค และภายในประเทศ วิเคราะห์ สังเคราะห์ และนำเสนอวิสัยทัศน์เพื่อการกำหนดนโยบาย การวางแผน และการวิจัยทางการศึกษา ที่สัมพันธ์กับจุดเด่น จุดด้อย โอกาส และปัจจัยคุกคามในมิติที่เกี่ยวข้อง เช่น หลักและกระบวนการ การบริหารจัดการ คุณธรรม จริยธรรม จรรยาบรรณ การวิจัย และการบริหารด้านต่างๆ เช่น วิชาการ หลักสูตร ทรัพยากร บุคคล กิจการนักเรียน ธุรการ การเงิน พัสดุ อาคารสถานที่ เทคโนโลยีสารสนเทศ นิเทศการศึกษา ประกันคุณภาพการศึกษา ประชาสัมพันธ์และความสัมพันธ์ชุมชน  เป็นต้น

**ข้อเสนอแนะ**

................................................................................................................................................................................................................................................................................................................................................................................................................................................................................................

**เดิม - พุทธศาสนากับการบริหารการศึกษา**

**ปรับปรุงใหม่ - พุทธศาสตร์เพื่อการบริหารการศึกษา**

**(Buddhism for Educational Administration)**

วิเคราะห์และสังเคราะห์หลักคำสอนในพุทธศาสนาที่มีการนำมาใช้ และที่สามารถจะนำมาใช้กับการบริหารสถานศึกษาหรือการบริหารการศึกษา และเพื่อการวิจัย ในมิติต่างๆ ที่เกี่ยวข้อง เช่น หลักและกระบวนการ การบริหารจัดการ คุณธรรม จริยธรรม จรรยาบรรณ การวิจัย และการบริหารด้านต่างๆ เช่น วิชาการ หลักสูตร ทรัพยากร บุคคล กิจการนักเรียน ธุรการ การเงิน พัสดุ อาคารสถานที่ เทคโนโลยีสารสนเทศ นิเทศการศึกษา ประกันคุณภาพการศึกษา ประชาสัมพันธ์และความสัมพันธ์ชุมชน เป็นต้น

**ข้อเสนอแนะ**

................................................................................................................................................................................................................................................................................................................................................................................................................................................................................................................................................................................................................................................................

**เดิม - สองรายวิชา คือ “ผู้บริหารสถานศึกษาไทยในสังคมโลกและภูมิภาค” และ “คุณธรรม**

**จริยธรรม และจรรยาบรรณวิชาชีพสำหรับผู้บริหารการศึกษา”**

**ปรับปรุงใหม่ - ภาวะผู้นำและธรรมาภิบาลที่ดีในการบริหารการศึกษา**

**(Leadership and Good Government in Educational Administration)**

ทำความเข้าใจในหลักการ แนวคิด และทฤษฎีเกี่ยวกับภาวะผู้นำและธรรมาภิบาลที่ดี วิพากษ์สภาพปัจจุบันและปัญหา วิเคราะห์และสังเคราะห์หลักการ แนวคิด และทฤษฎี เพื่อการประยุกต์ใช้และเพื่อการพัฒนาภาวะผู้นำและธรรมาภิบาลที่ดีของผู้บริหารสถานศึกษาและผู้บริหารการศึกษา และเพื่อการวิจัย โดยเน้นคุณธรรม จริยธรรม จรรยาบรรณทางวิชาการ และจรรยาบรรณทางวิชาชีพ

**ข้อเสนอแนะ**

................................................................................................................................................................................................................................................................................................................................................................................................................................................................................................................................................................................................................................................................

**เดิม - ไม่มี**

**ปรับปรุงใหม่ - ปฏิบัติการวิชาชีพบริหารการศึกษา**

**(Professional Practicum of Educational Administration)**

นำเสนอเอกสารเชิงหลักการเพื่อปฏิบัติการวิชาชีพบริหารการศึกษาโดยคำนึงถึงมาตรฐานทางวิชาชีพ หลักการ แนวคิด และทฤษฎีที่เกี่ยวข้อง ปฏิบัติการวิชาชีพในสถานศึกษาและในหน่วยงานทางการศึกษาที่กำหนด มีส่วนร่วมในการวิเคราะห์นโยบาย การวางแผน นำแผนสู่การปฏิบัติ ประเมินผล และสะท้อนผล รายงานผลการปฏิบัติการวิชาชีพเกี่ยวกับบทบาท กิจกรรม ผลงาน และอื่นๆ รวมทั้งประสบการณ์การเรียนรู้ และความรู้ใหม่ที่ได้รับ

**ข้อเสนอแนะ**

................................................................................................................................................................................................................................................................................................................................................................................................................................................................................................................................................................................................................................................................

**ประเด็นที่ ๔ ในการปรับปรุงหลักสูตรใหม่ พ.ศ. ๒๕๕๙ ได้พิจารณาเห็นว่า รายวิชาในหมวดวิชาเลือกยังคงมีความเหมาะสมอยู่ จึงยังกำหนดไว้คงเดิม แต่ท่านเห็นว่าควรมีการปรับปรุงแก้ไขในรายวิชาใด หรือมีข้อเสนอแนะใดเพิ่มเติมอีกบ้าง**

**๕.๑ ข้อเสนอแนะเพื่อ “เพิ่มเติม” รายวิชาใหม่ (ในหมวดรายวิชาเลือก)**

................................................................................................................................................................................................................................................................................................................... ................................................................................................................................................................................................................................................................................................................... ..........................................................................................................................................................

**๕.๒ ข้อเสนอแนะเพื่อการปรับปรุงแก้ไขในรายวิชาเดิม**

**การบริหารทรัพยากรมนุษย์ทางการศึกษา**

**Human Resources Administration in Education**

แนวคิดและทฤษฎีการบริหารทรัพยากรมนุษย์ทั้งจากภาครัฐ ภาคธุรกิจ และภาคการศึกษาเพื่อประยุกต์ใช้ในบริบททางการศึกษา เน้นประเด็นหลัก เช่น การวางแผน การสรรหา การคัดเลือก การปฐมนิเทศ การนิเทศและการประเมิน การช่วยเหลือครูที่ถูกละเลย การพัฒนาครู การต่อรอง ประเด็นทางกฎหมาย และเทคโนโลยีกับภาวะผู้นำทางทรัพยากรมนุษย์

**ข้อเสนอแนะ**

....................................................................................................................................................................................................................................................................................................................

**มนุษยสัมพันธ์กับพฤติกรรมองค์การทางการศึกษา**

**Human Relations and Organizational Behavior in Education**

แนวคิด ยุทธศาสตร์ และทฤษฎีมนุษยสัมพันธ์กับพฤติกรรมองค์การทั้งจากภาครัฐ ภาคธุรกิจ และภาคการศึกษาเพื่อประยุกต์ใช้ในบริบททางการศึกษา เน้นกระบวนการแก้ปัญหาความขัดแย้ง การเปลี่ยนแปลงองค์การ และประเด็นที่มีอิทธิพลต่อองค์การทางการศึกษา เช่น ภาวะผู้นำ การสื่อสาร วัฒนธรรมและบรรยากาศองค์การ การตัดสินใจ การแก้ปัญหา ความหลากหลาย และการเปลี่ยนแปลงทางการศึกษา

**ข้อเสนอแนะ**

....................................................................................................................................................................................................................................................................................................................

**การพัฒนาวิชาชีพทางการศึกษา**

**Professional Development in Education**

มาตรฐานทางวิชาชีพทางการศึกษา ทฤษฎีและรูปแบบการพัฒนาวิชาชีพ กรณีศึกษาโปรแกรมการพัฒนาวิชาชีพของผู้บริหารหรือผู้นำทางการศึกษาที่ประสบผลสำเร็จ การออกแบบโปรแกรมพัฒนาวิชาชีพที่มีประสิทธิผลสำหรับผู้บริหารหรือผู้นำทางการศึกษา การประยุกต์ใช้ทฤษฎีที่เหมาะสมในการพัฒนาวิชาชีพ เช่น ทฤษฎีการเรียนของผู้ใหญ่ และทฤษฎีการเปลี่ยนแปลง

**ข้อเสนอแนะ**

....................................................................................................................................................................................................................................................................................................................

**การพัฒนาคุณภาพของครูและผู้บริหารสถานศึกษา**

**Improving Teacher and School Principal Quality**

ศึกษาเปรียบเทียบมาตรฐานคุณภาพของครูและผู้บริหารสถานศึกษา โดยเน้นมาตรฐานที่ส่งผลต่อการปรับปรุงความสำเร็จเชิงวิชาการแก่นักเรียน จุดเด่น จุดด้อย โอกาส และปัจจัยคุกคามต่อการเป็นครูและผู้บริหารสถานศึกษาที่มีคุณภาพสูง แนวคิดและทฤษฎีเพื่อการพัฒนาคุณภาพของครูและผู้บริหารสถานศึกษาที่มีประสิทธิผล

**ข้อเสนอแนะ**

....................................................................................................................................................................................................................................................................................................................

**ภาวะผู้นำเพื่อการเรียนรู้**

**Leadership for Learning**

กรอบแนวคิดเก่าและใหม่เกี่ยวกับภาวะผู้นำ กรอบแนวคิดเก่าและใหม่เกี่ยวกับการเรียนรู้ การสร้างความเชื่อมโยงระหว่างภาวะผู้นำกับการเรียนรู้ การเรียนรู้ที่เชื่อมโยงซึ่งกันและกันระหว่างผู้เรียน วิชาชีพ โรงเรียน และระบบ หลักบางประการเพื่อการเรียนรู้ เช่น เน้นการเรียนรู้ สภาพแวดล้อมเพื่อการเรียนรู้ วิภาษการเรียนรู้ ภาวะผู้นำร่วม และการตรวจสอบร่วม

**ข้อเสนอแนะ**

....................................................................................................................................................................................................................................................................................................................

**การเปลี่ยนแปลงองค์การทางการศึกษา**

**Educational Organization Change**

แนวคิดทฤษฎีเกี่ยวกับการเปลี่ยนแปลง รูปแบบการเปลี่ยนแปลง ปัจจัยที่ส่งผลต่อการเปลี่ยนแปลง ปัจจัยต่อต้านการเปลี่ยนแปลง แนวคิดและทฤษฎีเกี่ยวกับองค์การและการเปลี่ยนแปลงองค์การทางการศึกษา กรณีศึกษาจุดเด่นและจุดด้อยของการเปลี่ยนแปลงองค์ทางการศึกษาที่เลือกสรร สัมมนาข้อเสนอแนวการเปลี่ยนแปลงองค์การทางการศึกษาที่เลือกสรร

**ข้อเสนอแนะ**

....................................................................................................................................................................................................................................................................................................................

**การบริหารและการนำสถานศึกษาสู่ความสำเร็จ**

**Managing and Leading School to Success**

นิยาม ลักษณะ และองค์ประกอบของสถานศึกษาที่ประสบความสำเร็จ ปัจจัยทางการบริหารและภาวะผู้นำที่ส่งผลต่อความเป็นสถานศึกษาที่ประสบความสำเร็จ กรณีศึกษาสถานศึกษาที่ประสบผลสำเร็จที่เลือกสรร สัมมนาข้อเสนอตัวแบบเชิงเหตุผลของความเป็นสถานศึกษาที่ประสบผลสำเร็จ

**ข้อเสนอแนะ**

....................................................................................................................................................................................................................................................................................................................

**การวิเคราะห์และประเมินนโยบายทางการศึกษา**

**Educational Policy Analysis and Evaluation**

การเมืองกับนโยบายทางการศึกษา กระบวนการตัดสินใจนโยบาย ปัจจัยที่ส่งผลต่อสภาพแวดล้อมทางนโยบาย วิเคราะห์และประเมินประเด็นหลักที่ผู้ตัดสินนโยบายทางการศึกษาต้องเผชิญในศตวรรษที่ 21 การกำหนดนโยบายและนำนโยบายสู่การปฏิบัติ วิเคราะห์และประเมินยุทธศาสตร์การปฏิรูปการศึกษาระดับชาติ ผลกระทบต่อปัญหาทางการศึกษาเฉพาะทาง

**ข้อเสนอแนะ**

....................................................................................................................................................................................................................................................................................................................

**การพัฒนาเค้าโครงวิจัยทางการบริหารการศึกษา**

**Research Proposal Development in Educational Administration**

พัฒนาเค้าโครงวิจัยที่คำนึงถึงการใช้ระเบียบวิธีวิจัยที่เหมาะสมกับหลักสูตรระดับปริญญาเอกสาขาวิชาการบริหารการศึกษา มีการสืบค้นข้อมูลอย่างลึกซึ้ง กว้างขวาง และทันสมัย นำเสนอข้อมูลอย่างเป็นระบบและมีตรรกะ

**ข้อเสนอแนะ**

....................................................................................................................................................................................................................................................................................................................

**การศึกษาอิสระทางการบริหารการศึกษา**

**Independent Study in Educational Administration**

ศึกษาเชิงลึกในหัวข้อทางการบริหารการศึกษาที่สนใจ ภายใต้การนิเทศของอาจารย์ผู้สอน นำเสนอผลงานในที่ประชุม

**ข้อเสนอแนะ**

....................................................................................................................................................................................................................................................................................................................

**สถิติขั้นสูงเพื่อการวิจัยทางการบริหารการศึกษา**

**Advanced Statistics for Research in Educational Administration**

สถิติเชิงอ้างอิง เทคนิคและวิธีการวิเคราะห์ตัวพหุที่ใช้ในการวิจัยทางการศึกษาและการวิจัยทางการบริหารการศึกษา เช่น การวิเคราะห์ความแปรปรวน การวิเคราะห์ความแปรปรวนร่วม การวิเคราะห์การถดถอยและสหสัมพันธ์พหุ การวิเคราะห์องค์ประกอบ การวิเคราะห์ตัวแปรหลายระดับ การวิเคราะห์เส้นทาง การวิเคราะห์จำแนกประเภท การวิเคราะห์จัดกลุ่ม การวิเคราะห์จำแนกประเภท การวิเคราะห์สหสัมพันธ์แบบคาโนนิคอล และการวิเคราะห์ความแปรปรวนของตัวแปรพหุ

**ข้อเสนอแนะ**

....................................................................................................................................................................................................................................................................................................................

**สถิติวิเคราะห์เพื่อการวิจัย**

**Statistical Analysis for Research**

ฝึกปฏิบัติการเก็บข้อมูลเชิงปริมาณและข้อมูลเชิงคุณภาพจากภาคสนาม ใช้โปรแกรมวิเคราะห์ข้อมูลที่เหมาะสมภายใต้การฝึกปฏิบัติของผู้เชี่ยวชาญทางสถิติ เช่น โปรแกรม SPSS window, โปรแกรม LISREL, และโปรแกรม AMOS สำหรับการวิเคราะห์ข้อมูลเชิงปริมาณ โปรแกรม Atlas สำหรับการวิเคราะห์ข้อมูลเชิงคุณภาพ การแปลความหมายจากผลการวิเคราะห์และนำเสนอได้อย่างถูกต้อง

**ข้อเสนอแนะ**

....................................................................................................................................................................................................................................................................................................................